Բերանբացը

«Բերանբացը», ֆրանսա-իտալական կատակերգություն, որը նկարահանվել է «ճանապարհային ֆիլմի» ոճում, ֆիլմի ռեժիսորն է՝ Ժերար Ուրին, իսկ գլխավոր դերակատարներն են Լուի դը Ֆյունեսը և Բուրվիլը։

Ֆիլմը ցուցադրվել է Մոսկովյան IV կինոփառատոնի շրջանակներում 1965 թվականին, որից հետո գնվել է խորհրդային կինովարձույթի համար։ Կինոթատրոններում ցուցադրվել է «Союзмультфильм» կինոստուդիայի կրկնօրինակով (կրկնօրինակման ռեժիսորն է Գեորգի Կալիտիևսկին)։ Վլադիմիր Կենիգսոնի (Լուի դը Ֆյունեսի ձայն) և Ռոստիսլավ Պլյատի (Բուրվիլի ձայն) աշխատանքը արտասահմանյան ֆիլմի ռուսերեն կրկնօրինակման լավագույն օրինակներից մեկն է։

Սցենար 

Փարիզցի մանր վաճառական Անտուան Մարեշալը (Բուրվիլ) պատրաստվում է իր արձակուրդն անցկացնել Իտալիայում, այնտեղ գնալով իր համեստ մեքենայով։ Բայց հենց առաջին խաչմերուկում նրա մեքենային հարվածում է գործարար Լեոպոլդ Սարոյանի (Լուի դը Ֆյունես) Rolls-Royce Silver Cloud մակնիշի մեքենան, որից Մարեշալի Citroën 2CV-ն երկու կես է լինում։

Սարոյանը Մարեշալին հարգալից ձևով հրավիրում է իր գործակալություն և առաջարկում է փոխհատուցել խափանված հանգիստը առաջադրանքի կատարմամբ, Նեապոլում պետք է վերցնել Կադիլլակը և այդ մեքենան բերել Բորդո։ Մարեշալը համաձայնում է գնալ Իտալիայի ճանապարհներով և գեղեցիկ մեքենայով։ Նաև Սարոյանը նրան հանձնում է մեծ գումար՝ գրպանի ծախսերը հոգալու և Իտալիայից ինքնաթիռով վերադառնալու համար։

Մարեշալին Սարոյանը պետք է, որ «Կադիլլակը» իտալա-ֆրանսիական մաքսային սահմանը անցնի առանց ստուգման, Անտուանը բարի էր, սիրալիր և համակրելի տեսքով, նա չի կարող կասկած առաջացնել մաքսային ստուգողների մոտ։ Մարեշալը չի գուշակում, որ «Կադիլլակում» թաքցված է մաքսանենգ ապրանք։ Հետևի թևերը լցված են հերոինով, մեքենայի առաջամասը պատրաստված է ոսկուց, մարտկոցում թաքցրած են թանկարժեք քարեր։ Հանցավոր ճանապարհով ձեռք բերված հարստությունները գողացվել են Բեյրութից և տեղափոխում են հանցագործներին լաստանավերով Ֆրանսիա։ Սարոյան պատրաստվում է անձամբ և գաղտնի տնօրինել բեռի առաքումը։

Սարոյանը չի կասկածում, որ մեկ այլ հանցագործների խումբ դուրս է եկել նրա դեմ։ Սարոյանի բոլոր ծրագրերը հայտնի են դառնում Միկկի հանցախմբին։

Մարեշալըին հետապնդում են երկու հանցագործ խմբեր, և ժամանակի ընթացքում նա զրկվում է իր ողջ հարստությունից, որոնք թաքցրել էր մեքենայում։ Արդյունքում «բերանբացը» հանկարծակի հնարամտությամբ կատարում է արկածային ճամփորդություն, փախչում է բոլոր հետևողներից և ծանոթանում է հիանալի ճամփորդների հետ։ Այդ ու հանդերձ բերանբաց Մարեշալը գտնում է վերջին հարստությունը, որը մնացել էր մեքենայում՝ հսկա ադամանդ «Յու-կուն-կուն», որը թաքցրել էին ազդանշանի կոճակում։

Դերերը կատարել և կրկնօրինակել են 
 Լուի դը Ֆյունես — Լեոպոլդ Սարոյան (Վլադիմիր Կենիգսոն)
 Բուրվիլ — Անտուան Մարեշալ (Ռոստիսլավ Պլյատ)
 Վենանտինո Բենանտինի — Միկկի-նապաստակ (Ֆելիքս Յավորսկի)
 Բեբա Լոնչար — Ուրսուլա (Նինա Գրեբեշկովա)
 Ալիդա Քելլի — Ջինա, մատնահարդար (Սերաֆիմա Խոլինա)
 Լանդո Բուցցանկա — Լինո, խանդոտ վարսահարդար (Արտյոմ Կարապետյան)
 Ջեյք Արի — ոստիկան (Յուրի Սարանցև)
 Անրի Ժենե — Մարտիալ, ժանդարմ Կարկասսոնից
 Սարո Ուրցի — ավտոմեխանիկ
 Պյոտր Ռուսսել — Մարիո Կոստա, սեղանապետ
 Ժակ Ֆերեր —գանգստեր, Սարոյանի վառորդը
 Ժան Դրոզ — Գանգստեր, Սարոյանի մարդկանցից
 Գի Գրոսսո — մաքսային պաշտոնյա
 Միշել Մոդո — մաքսային պաշտոնյա
 Գի Դելորմ — Լուիջի, Միկկիի մարդկանցից

Նկարահանող խումբ 

 Սցենարի հեղինակ– Ժերար Ուրի, Մարսել Ժյուլիան, Անդրե Տաբե
 Ռեժիսոր- Ժերար Ուրի
 Օպերատոր- Անրի Դեկայե
 Նկարիչ- Ռոբերտո Ջորջանի, Ֆրանչեսկո Չարլետտա
 Կոմպոզիտոր- Ժորժ Դելերյու

Կրկնօրինակ 

 Կրկնօրինակի ռեժիսոր- Գեորգի Կալիտիեվսկի
 Կրկնօրինակի ձայնային օպերատոր- Գեորգի Մարտինյուկ
 Ռուսերեն սցենարի հեղինակ- Եվգենի Գալպերին
 Խմբագրիչ- Զ. Պավլովա

Արտաքին հղումներ 
 Ֆիլմի գնահատականներ և քննադատություններ

Ծանոթագրություններ 

 Cadillac Convertible de ville 2dr 1964 թվական 
 Վլադիմիր Կենիգսոն

1965 ֆիլմեր
Ֆրանսիական ֆիլմեր
Կատակերգական ժանրեր
Իտալական ֆիլմեր
Իսպանական ֆիլմեր